title: Livia Orestilla
text: Livia Orestilla, pe Cornelia Orestilla, a voe un impalaerez roman, evel eil pried Caligula, da lavarout eo adal ar bloaz 37 pe 38, e-keit ma padas an eured-se.
  
  A-raok-se e oa bet dimezet Livia Orestilla da Gaius Calpurnius Piso (an hini a gemeras perzh en un irienn da ziskar Neron en 65). Pedet o doa Caligula d'o eured. Hag an impalaer da reiñ urzh da gas ar wreg nevez d'e gambr. Neuze e voe rediet an ozhac'h da freuziñ e eured evit reiñ tro d'an impalaer da zimeziñ da Livia. Hervez an daou istorour Dion Cassius ha Suetonius e c'hoarvezas kement-se holl e-kerzh lidoù eured Piso hag Orestilla.
  
  Gouez da Suetonius e reas Caligula pegañ ur skrid-embann en deiz war-lerc'h, d'an holl da c'houzout en doa ur wreg nevez, hervez doareoù Romulus hag Augustus, o devoa laeret gwragez digant ezhec'h all.
  
  Un toullad deizioù war-lerc'h e tizimezas Caligula digant Orestilla, hag e verzas outi daremprediñ Piso ken.
  
  Daou vloaz goude e voe harluet Orestilla d'un enezenn bell war zigarez ma oa distroet davet he c'hentañ pried.
  
  Levrlennadur 
   De Vita Caesarum (25.1), gant Caius Suetonius Tranquilus. 
   Historia Romana (59, 8.7), gant Dion Cassius.
   Annalen (15,53) Tacitus.
  
  Impalaerezed roman
  Cornelii